b'\n_START_ARTICLE_\nIdrettslaget Jutul\n_START_SECTION_\nJutul Fotball\n_START_PARAGRAPH_\nFotballgruppen er den st\xc3\xb8rste, og A-laget rykket i 2007 opp til 3. divisjon. I 2010 havnet de p\xc3\xa5 tredjeplass i avdeling 3.  A Laget har klart \xc3\xa5 rykke ned to divisjoner p\xc3\xa5 like mange sesonger etter \xc3\xa5 ha mistet noen sentrale spillere, og ligger n\xc3\xa5 p\xc3\xa5 bunnen av 5 divisjon pr 2014._NEWLINE_Thomas Finstad er Jutuls store s\xc3\xb8nn. Han gikk rett f\xc3\xb8r sesongstart 2008 fra Str\xc3\xb8msgodset til B\xc3\xa6rum, hvor han ogs\xc3\xa5 spilte p\xc3\xa5 aldersbestemte lag, men det er ventet at han returnerer til Jutul n\xc3\xa5r han finner det for godt \xc3\xa5 trappe ned fotballen.\n_START_SECTION_\nJutul Ishockey\n_START_PARAGRAPH_\nKlubben har eksportert mange spillere til Eliteserien, og da s\xc3\xa6rlig til Frisk Asker. Tom Erik Olsen og Michael Smithurst har flere sesonger og Norgesmesterskap for Storhamar Dragons. Per Kristian Vellan og Magnus Willy Danielsen har begge spilt for TIK._NEWLINE_Sesongen 2008/09 var Jochim Flaten og Garth Lunde Smestad med p\xc3\xa5 \xc3\xa5 ta seriegull med Frisk Asker. Jonas Opp\xc3\xb8yen spiller i dag for VIF. Dagens trener for Jutuls A-lag er Jan Erik Johansen, som har spilt flere sesonger i toppdivisjonen og en rekke med landslags kamper. Kristian "Kitten" Magnus Lingsom, har ogs\xc3\xa5 hatt sine sesonger i Frisk sammen med Jan Erik Smithurst og Lars Erik Solberg. En annen som har preget Jutul gjennom flere \xc3\xa5r er Otto Otterstad. Andrew Proskurnicki spilte ogs\xc3\xa5 flere sesonger og fungerte som spillende trener for A-laget. Han er den eneste NHL-draftede spilleren som har spilt p\xc3\xa5 A-laget. De senere \xc3\xa5rene har Kristoffer Torgersen og br\xc3\xb8dreparet Sondre Stokke Hougen og Skjalg Stokke Hougen v\xc3\xa6rt ledende figurer p\xc3\xa5 A-laget med opphav i Jutul IL. H\xc3\xa5kon Sagfossen har ogs\xc3\xa5 v\xc3\xa6rt en lojal spiller p\xc3\xa5 A-laget i mange \xc3\xa5r._NEWLINE_Hockeyen i Jutul startet opp tidlig p\xc3\xa5 femtitallet, og den gangen var B\xc3\xa6rum den f\xc3\xb8rende hockeykommunen i landet._NEWLINE_P\xc3\xa5 starten av 2000-tallet har Jutul Hockey v\xc3\xa6rt i toppen av 2. divisjon med 3 andreplasser og 3 seriemesterskap uten \xc3\xa5 ta skrittet opp i nest \xc3\xb8verste niv\xc3\xa5 i norsk hockey. Man har i denne tiden hatt en jevn tilvekst fra egen juniorstall samtidig som nedtrappende Friskstjerner som Dag H\xc3\xb8yem og Rikard Fjeld har v\xc3\xa6rt med \xc3\xa5 prege hockeykamper i B\xc3\xa6rum ishall. Tidligere Frisk- og Landslagsm\xc3\xa5lvakt Halvor H\xc3\xa5rstad-Evjen spilte ogs\xc3\xa5 i perioder for Jutul etter storhetstiden i Frisk. _NEWLINE_Jutul Hockey spilte fra sesong 2011/2012 i 1.divisjon. De spilte i 1.divisjon frem til 2013/2014, da de ble n\xc3\xb8dt til \xc3\xa5 ta steget ned til 2.divisjon av \xc3\xb8konomiske \xc3\xa5rsaker. I disse \xc3\xa5rene gikk laget gjennom et generasjonsskifte der flere gamle storheter dro, og laget ble preget av yngre spillere. _NEWLINE_Sesongen 2018/2019 slo Jutul A-lag seg sammen med Eiksmarka, og spiller under navnet Jutul/Eiksmarka i 3.divisjonen. Dette f\xc3\xb8rte til at flere gamle storspillere kom tilbake til klubben. Per i dag er Magnus Willy Danielsen kaptein p\xc3\xa5 A-laget. _NEWLINE_Kjell "Reka" Helesnes er per idag den eneste Jutul-spilleren med drakt hengende i taket.'